ข้อบัญญัติองค์การบริหารส่วนตำบลแสนชาติเรื่องการควบคุมแหล่งเพาะพันธุ์ยุงลาย เพื่อป้องกันโรคไข้เลือดออกพ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลแสนชาติว่าด้วยการควบคุมแหล่งเพาะพันธุ์ยุงลาย เพื่อป้องกันโรคไข้เลือดออกในเขตองค์การบริหารส่วนตำบลแสนชาติอาศัยอำนาจตามความในมาตรา ๖๗(๓) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลแสนชาติโดยความเห็นชอบของสภาองค์การบริหารส่วนตำบลแสนชาติและนายอำเภอจังหาร จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลแสนชาติ เรื่อง การควบคุมแหล่งเพาะพันธุ์ยุงลายเพื่อป้องกันโรคไข้เลือดออก พ.ศ. ๒๕๖๐ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลแสนชาติตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ ข้อบังคับ ระเบียบและคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้มูลฝอยหมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์ หรือที่อื่น และหมายความรวมถึงมูลฝอยติดเชื้อมูลฝอยที่เป็นพิษหรืออันตรายจากชุมชนอาคารหมายความว่า ตึก บ้าน เรือน โรง ร้าน แพ คลังสินค้า สำนักงาน สถานศึกษาโรงงานอุตสาหกรรม โรงมหรสพ ฟาร์มปศุสัตว์ หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะหมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้แหล่งเพาะพันธุ์ยุงลายหมายความว่า สภาวะที่มีน้ำขังได้ในระยะเวลาที่เกินกว่าเจ็ดวันซึ่งยุงลายสามารถวางไข่และพัฒนาเป็นลูกน้ำได้เจ้าพนักงานท้องถิ่นหมายความว่า นายกองค์การบริหารส่วนตำบลแสนชาติเจ้าพนักงานสาธารณสุขหมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕พนักงานเจ้าหน้าที่หมายความว่า ข้าราชการหรือพนักงานส่วนตำบลผู้ซึ่งได้รับการแต่งตั้งจากเจ้าพนักงานท้องถิ่นหน่วยงานด้านสาธารณสุขหมายความว่า สำนักงานสาธารณสุขจังหวัด อำเภอ โรงพยาบาลส่งเสริมสุขภาพระดับตำบลข้อ ๕ ห้ามผู้ใดทิ้งหรือทำให้มีขึ้นซึ่งมูลฝอยรวมทั้งกระป๋อง กะลา ยางรถยนต์ หรือมูลฝอยอื่น ๆที่อาจขังน้ำได้ในที่หรือทางสาธารณะเว้นแต่ในที่หรือในถังรองรับมูลฝอยที่องค์การบริหารส่วนตำบลแสนชาติจัดไว้ให้ข้อ ๖ เจ้าของหรือผู้ครอบครองอาคาร หรือสถานที่ใดๆ ต้องเก็บกวาดและดูแลมิให้มีมูลฝอยที่อาจเป็นแหล่งเพาะพันธุ์ยุงลาย อาทิ กระป๋อง กะลา ยางรถยนต์ หรือมูลฝอยอื่น ๆที่อาจขังน้ำได้ในอาคาร หรือสถานที่นั้นรวมทั้งบริเวณรอบ ๆ ทั้งนี้โดยเก็บลงถังมูลฝอยที่มีฝาปิดหรือบรรจุถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานสาธารณสุขหรือเจ้าหน้าที่แนะนำในกรณีที่องค์การบริหารส่วนตำบลแสนชาติให้บริการเก็บขนมูลฝอยเพื่อนำไปกำจัดเจ้าของอาคารหรือสถานที่นั้นมีหน้าที่เสียค่าธรรมเนียมตามข้อบัญญัติองค์การบริหารสารส่วนตำบลแสนชาติว่าด้วยการกำจัดสิ่งปฏิกูลหรือมูลฝอยด้วยข้อ ๗ เจ้าของหรือผู้ครอบครองอาคาร เคหสถานหรือสถานที่ใด ๆที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลายข้อ ๘ เจ้าของหรือผู้ครอบครองอาคาร หรือสถานที่ใดๆ ต้องดูแลทำความสะอาดและเปลี่ยนน้ำในแจกัน ถ้วยรองขาตู้กับข้าว ภาชนะอื่น ๆที่มีน้ำขังอย่างน้อยทุก ๗ วัน หรือใส่สารที่ป้องกันการวางไข่ของยุงได้และจัดให้มีฝาปิดตุ่มน้ำที่มีอยู่ในอาคารและเคหสถาน รวมทั้งข้อปฏิบัติอื่น ๆที่องค์การบริหารส่วนตำบลแสนชาติประกาศกำหนดข้อ ๙ ในกรณีที่องค์การบริหารส่วนตำบลแสนชาติได้จัดเจ้าหน้าที่หรือผู้ที่ได้รับมอบหมายเข้าไปทำการกำจัดยุงหรือลูกน้ำยุงในอาคารหรือสถานที่ใด ๆ เจ้าของหรือผู้ครอบครองอาคาร เคหสถานหรือสถานที่นั้นจะต้องให้ความร่วมมือและอำนวยความสะดวกตามสมควรข้อ ๑๐ ผู้ใดไม่ปฏิบัติ ละเลยหรือไม่ให้ความร่วมมือตามข้อ ๕ ข้อ ๖ ข้อ ๗ ข้อ ๘ และข้อ ๙องค์การบริหารส่วนตำบลแสนชาติจะดำเนินมาตรการว่ากล่าวตักเตือนตามลำดับ ดังต่อไปนี้(๑)ครั้งแรก มาตรการประกาศบ้านเลขที่(๒)ครั้งที่สอง มาตรการประกาศบ้านเลขที่ พร้อมรายชื่อเจ้าบ้าน(๓)ครั้งที่สาม มาตรการประกาศบ้านเลขที่ พร้อมรายชื่อเจ้าบ้านพร้อมดำเนินการมาตรการทางสังคมตามที่หมู่บ้านนั้น ๆ ได้มีข้อตกลงข้อปฏิบัติร่วมกัน หรือตามประกาศ หลักเกณฑ์ที่นายกองค์การบริหารส่วนตำบลแสนชาติกำหนดข้อ ๑๑ ผู้ใดฝ่าฝืนต้องระวางโทษตามพระราชบัญญัติการสาธารณสุขพ.ศ. ๒๕๓๕ หรือปรับไม่เกิน ๑,๐๐๐บาทข้อ ๑๒ ให้นายกองค์การบริหารส่วนตำบลแสนชาติเป็นผู้รักษาการให้เป็นไปตามข้อบัญญัตินี้และให้มีอำนาจออกข้อบังคับ ระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๐ สิงหาคม พ.ศ. ๒๕๖๐สมจิตรเขวาลำธารนายกองค์การบริหารส่วนตำบลแสนชาติพิมพ์มาดา/จัดทำ๑๑กันยายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๕ ง/หน้า ๒๒๓/๒๒ มิถุนายน ๒๕๖๑